CELEX: 32012R0287
Language: sk
Date: 2012-03-30 00:00:00
Title: Vykonávacie nariadenie Komisie (EÚ) č. 287/2012 z  30. marca 2012 , ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinnej látky triflusulfurón  Text s významom pre EHP

31.3.2012   
            
            
               SK
            
            
               Úradný vestník Európskej únie
            
            
               L 95/7
            
         VYKONÁVACIE NARIADENIE KOMISIE (EÚ) č. 287/2012
   z 30. marca 2012,
   ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinnej látky triflusulfurón
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:
   
               (1)
            
            
               Smernicou Komisie 2009/77/ES (2) bol triflusulfurón zaradený ako účinná látka do prílohy I k smernici Rady 91/414/EHS (3) na použitie ako herbicíd pri aplikácii na cukrovú a kŕmnu repu v maximálnom množstve 60 g/ha každý tretí rok na tom istom poli. Toto zaradenie bolo ďalej obmedzené zákazom používania listov ošetrených rastlín ako krmiva pre hospodárske zvieratá. Pokiaľ ide o čistotu účinnej látky, najvyšší prípustný obsah nečistoty N,N-dimetyl-6-(2,2,2- trifluóretoxy)-1,3,5- triazín-2,4-diamín bol stanovený na 6 g/kg.
            
         
               (2)
            
            
               Od nahradenia smernice 91/414/EHS nariadením (ES) č. 1107/2009 sa táto látka považuje za schválenú v zmysle uvedeného nariadenia a je uvedená v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (4).
            
         
               (3)
            
            
               Dňa 25. júna 2010 predložil oznamovateľ, na žiadosť ktorého bol triflusulfurón zaradený do prílohy I k smernici 91/414/EHS, žiadosť o zmenu podmienok schválenia triflusulfurónu. Požadoval zrušenie obmedzení používania ako herbicídu a aj najvyššieho prípustného obsahu nečistoty uvedenej v odôvodnení 1. K uvedenej žiadosti boli priložené doplňujúce informácie. Žiadosť bola predložená Francúzsku, ktoré bolo nariadením Komisie (ES) č. 1490/2002 (5) určené za spravodajský členský štát.
            
         
               (4)
            
            
               Spravodajský členský štát vyhodnotil doplňujúce informácie, ktoré predložil žiadateľ, a vypracoval dodatok k návrhu hodnotiacej správy. Uvedený dodatok predložil 17. decembra 2010 Komisii, ktorá ho poskytla ostatným členským štátom a Európskemu úradu pre bezpečnosť potravín na pripomienkovanie. Dodatok k návrhu hodnotiacej správy preskúmali členské štáty a Komisia v rámci Stáleho výboru pre potravinový reťazec a zdravie zvierat dňa 9. marca 2012 v podobe dodatku k revíznej správe Komisie týkajúcej sa triflusulfurónu.
            
         
               (5)
            
            
               Na základe rozličných skúmaní, ktoré sa vykonali, sa zdá, že požadovaná zmena podmienok schválenia nespôsobuje žiadne ďalšie riziká okrem tých, ktoré sa už zohľadnili pri schválení triflusulfurónu a v revíznej správe Komisie týkajúcej sa uvedenej látky.
            
         
               (6)
            
            
               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Zmena a doplnenie vykonávacieho nariadenia (EÚ) č. 540/2011
   Riadok č. 289, triflusulfurón, časti A prílohy, sa mení a dopĺňa takto:
   
               1.
            
            
               Stĺpec čistota sa nahrádza takto:
               „≥ 960 g/kg“.
            
         
               2.
            
            
               V stĺpci „Osobitné ustanovenia“ sa časť A nahrádza takto:
               „ČASŤ A
               Môže sa používať len ako herbicíd.“
            
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Ú. v. EÚ L 172, 2.7.2009, s. 23.
   
      (3)  Ú. v. ES L 230, 19.8.1991, s. 1.
   
      (4)  Ú. v. EÚ L 153, 11.6.2011, s. 1.
   
      (5)  Ú. v. ES L 224, 21.8.2002, s. 23.